ตลท. เตือน STAR เทรดวันสุดท้าย 25 ต.ค.นี้ ก่อนขึ้น SP ยาว
ตลท. เตือน STAR เทรดวันสุดท้าย 25 ต.ค.64 ก่อนขึ้น SP และคงเครื่องหมาย NC ยาว ตั้งแต่วันที่ 26 ต.ค.64 จนกว่าจะแก้ไขเหตุเพิกถอนหมด และดำเนินการให้มีคุณสมบัติเพื่อกลับมาซื้อขายได้ปกติ
ตลท. เตือน STAR เทรดวันสุดท้าย 25 ต.ค.64 ก่อนขึ้น SP ยาวตั้งแต่วันที่ 26 ต.ค.64 จนกว่าจะแก้ไขเหตุเพิ่มถอนหมดไป
21 ต.ค. 2564

ตลาดหลักทรัพย์แห่งประเทศไทย (ตลท.) แจ้งเตือนกรณีเปิดซื้อขายชั่วคราวหลักทรัพย์บริษัท สตาร์ ยูนิเวอร์แซล เน็ตเวิร์ค จำกัด (มหาชน) หรือ STAR ว่า วันที่ 25 ต.ค. 2564 เป็นวันสุดท้ายของการซื้อขายหลักทรัพย์
โดยตลาดหลักทรัพย์ฯ จะขึ้นเครื่องหมาย SP หลักทรัพย์ STAR ตั้งแต่วันที่ 26 ต.ค. 2564 เป็นต้นไป และเนื่องจาก STAR เป็นบริษัทที่เข้าข่ายอาจถูกเพิกถอน ดังนั้น ตลาดหลักทรัพย์ฯ จะยังคงขึ้นเครื่องหมาย NC (Non-compliance) จนกว่าบริษัทจะดำเนินการให้เหตุแห่งการเพิกถอนหมดไปและดำเนินการให้บริษัทมีคุณสมบัติเพื่อกลับมาซื้อขายได้ตามปกติ